cyanic-selkie/wikianc huggingface dataset:
Gatebelysning
Gatelys
Gatelysene ble fra gammelt av tent og slukket manuelt fra en bryter montert på nærmeste husvegg eller direkte på stolpen. Kommunene hadde vanligvis noen av sine ansatte som hadde dette oppdraget. Lysene ble etter hvert koplet i sløyfer, slik at antall brytere minsket. Senere kom fotocellene som gjerne koplet til og fra for en bydel. Dersom cellen var slik plassert, var det ikke uvanlig at ungdom moret seg med å tenne gatelys midt på dagen ved å dekke til cellen. I den grad lyset lot seg skru av og på, kunne en også oppleve at de unge tok seg til rette i ny og ne.
Richard Alfred Bishop
Richard Alfred Bishop (født 13. august 1910 i Syosset i New York, død 8. september 1996 i Los Angeles) var en amerikansk turner.
Han deltok i sommer-OL 1932 i Los Angeles, der han fikk 4.-plass i ringer. Dette var det første OL der utøverne konkurrerte i individuelle apparater.
Biografi
Han ble født i New York, men flyttet mye i barndommen. Da han var 4 år gammel flyttet familien til Detroit. Et år senere flyttet de til Chicago, der de bodde noen år før de flyttet til vestkysten av USA rundt 1921. Der bodde de i Los Angeles, San Francisco, San Diego, San Bernardino, og til slutt tilbake til Los Angeles. Bishop studerte ved Los Angeles Polytechnic High School ("Poly High"), og gikk ut derfra i 1930. Han ønsket egentlig å begynne å jobbe, men etter at en av hans venner tipset ham om at de skulle etablere en turnforening på Compton Junior College valgte han å begynne der.
Han fikk interesse for turn allerede ved Polytechnic High School, da han så noen som trente der. Han prøvde både ringer og skranke der for første gang, og greide mange av de øvelsene de andre turnerne gjorde. Han spurte treneren om han kunne delta på laget, og fikk beskjed om at han kunne delta dersom han greide å gå ti feet på hendene og deretter vippe seg over på beina, innen en uke. Dette greide han, og han fikk da plass på laget. På Compton fikk han tredjeplass sammenlagt i junior-skolemesterskapet.
Kvalifiseringene til OL 1932 var preget av at østkysten av USA var dominerende innen turn i denne perioden. Kvalifiseringen til første- og andreplassen på laget som skulle sendes til OL ble gjort i New York, så kvalifiseringen på vestkysten var kun for tredjeplassen på laget. Denne plassen fikk Bishop, og han hadde dermed plass i OL-troppen. I konkurransen fikk han fjerdeplass i ringer, kun 0,1 poeng bak bronsen og 0,2 poeng bak sølvet. Han ble trukket i poeng, fordi han hadde satt sammen en altfor lang øvelse. Han hadde bl.a. med press til håndstående 4-5 ganger, noe som resulterte i at han ikke greide den siste, og måtte improvisere på slutten av øvelsen. Rytmen i øvelsen ble derfor ikke som den skulle.
Etter OL i 1932 turnet han for UCLA da han studerte der. Etter endt utdanning på UCLA fikk han jobb i skolevesenet, og jobbet bl.a. 17 år ved Roosevelt High School. Samtidig fortsatte han som turntrener og dommer. I 1958 byttet han til Fairfax High, og var der i 10 år før han gikk til El Camino High School og endret fokus til å drive kjøreopplæring og undervise i helsefag.
Hans mor var tysk, og faren var tysk-italiensk. De hadde kun ett barn.
Selv var han gift tre ganger, og hadde én datter.
Alain Knuser
Alain Knuser (født 7. desember 1994) er en sveitsisk bobkjører.
Han representerte Sveits under Vinter-OL 2018 i Pyeongchang, hvor han ble nummer 14 i firer-bob.
Paal A. Bjørnestad
Paal Andre Bjørnestad (født 17. april 1968 i Bergen) er en norsk diplomat og politiker (FrP). Han var fra oktober 2013 til desember 2016 statssekretær i Finansdepartementet for Siv Jensen i Erna Solbergs regjering.
Bjørnestad er utdannet cand.oecon. fra Universitetet i Oslo (1998) og tok deretter Master of International Affairs ved Columbia University. Han tok Utenriksdepartementets aspirantkurs i 2000–2001. Han var deretter ambassadesekretær ved de norske ambassadene i Brussel, Pretoria og Riyadh.
Bjørnestad satt i formannskapet i Bergen 1987–1991. Han var politisk nestformann i FpU 1987–1989, og satt i FrPs sentralstyre fra 1992 til 1993. Han var også vararepresentant på Stortinget for Hordaland i perioden 1989–1993, og møtte tilsammen 264 dager. Bjørnestad forlot partiet i etterkant av «Dolkesjø»-landsmøtet i 1994.
Hello, I Love You
Hello, I Love You er et musikkalbum med Alex Naumik Sandøy, utgitt i 1979. Albumet lå 9 uker på VG-lista og endte med 6.-plass som beste plassering.
Petter Solberg (billedkunstner)
Petter Solberg (født 21. januar 1986 i Kristiansand) er en norsk billedkunstner og forfatter som jobber med maleri, skulptur, animasjon, poesi og tekstbasert kunst.
Camden Town undergrunnsstasjon
Camden Town undergrunnsstasjon er en stasjon i Londons undergrunnsbane. Stasjonen betjener alle rutene på Northern-linjen, og er en av de mest trafikkerte stasjonene på undergrunnsnettet. I helgene er pågangen spesielt stor på grunn av de mange populære markedene i området. Stasjonen er derfor stengt for avreise hver søndag ettermiddag, og kun åpen for ankomst og togbytte.
Petter Solberg (billedkunstner)
Billedkunstner
Som billedkunster har Solberg stilt ut på separat- og gruppeutstillinger i Norge, Europa og Nord-Amerika. I 2019 ble Solberg og tre andre nordiske kunstnere invitert til å markere 100-årsjubileet til Foreningen Norden med vandreutstillingen Imaginary Landscape. Samme år ble han invitert til å delta på gruppeutstillingen «I woke with a marble head in my hands» ved K-Gold Temporary Gallery på Lésvos. Solberg samarbeider også med den britiske kunstnergruppen Captain Lightfoot. Som billedkunstner har Solberg mottatt flere priser og stipender, blant annet Kristiansand Kommunes Kunstnerstipend (2008, sammen med Anette Stav Johansen og Cornelius Jakhelln), Vest-Agder Fylkeskommunes Kunstnerstipend (2011), Talentstipendet G9alt (2011) og arbeidsstipend fra Billedkunstnernes Vederlagsfond (2016).
Forfatter
Solbergs dikt og korttekster har blitt publisert i antologier og skjønnlitterære tidsskrifter i Skandinavia og Storbritannia, blant annet i det danske poesimagasinet Hvedekorn. Siden 2008 har et utvalg av Solbergs tekster vært en del av norskundervisningen på videregående nivå gjennom nettportalen Nasjonal Digital Læringsarena. I 2004 ble diktet «Tidløs» en del av lyrikksatsingen Dikt Underveis, og ble også publisert i jubileumsantologien Dikt Underveis 10 år. Siden 2003 har Solberg fremført sine performative tekster på flere arenaer, blant annet ved litteraturfestivalen Ordkalotten (2014).
Debattant og mentor
Solberg har også deltatt i den offentlige kunstpolitiske debatten. I 2011 kritiserte han daværende kulturminister Anniken Huidtfeldt for å gjøre forskjell på kunststudentene, og hevdet at «dagens forskjellsbehandling skaper alvorlige ringvirkninger».
Solberg har siden 2012 vært engasjert som mentor (i uttrykkene Tekst og Bilde) på nettstedet Trafo.no. Trafo.no ble initiert av Kulturrådet i 2001, og drives av Fluks - Senter for ung kunst og kultur ved Universitetet i Agder.
Vektløfting under samveldelekene 2010
Vektløfting under de britiske samveldeleker 2010. Vektløfting var en av flere sporter under de nittende samveldelekene som ble arrangert i Delhi i India i perioden 3. til 14. oktober 2010. Det var tolvte gangen som Vektløfting var med på programmet i Samveldelekene. I lekene i 2010 ble det konkurrert i åtte vektklasser i for menn og syv for kvinner. I tillegg var det en øvelse i styrkeløft for kvinner og for menn. Nigeria ble beste nasjon med fem gullmedaljer foran Samoa med tre hver.
Zhou Yafu
Zhōu Yǎfū (tradisjonell kinesisk: 周亞夫; forenklet kinesisk: 周亚夫; død 143 f.Kr.) var en berømt general for det kinesiske Han-dynastiet. Han er kjent for å ha slått ned de syv staters opprør, men på grunn av hans ærlighet og integritet skal han ha mistet favør hos Han Jingdi, og dermed også livet. I kinesisk historie blir Zhōu Yǎfū regnet som et eksempel på militær disiplin.
Ondskapens blomster
Ondskapens blomster (originaltittel Les fleurs du mal) er en diktsamling av den franske poeten Charles Baudelaire. Boken er blitt kalt 1800-tallets mest epokegjørende diktsamling. Den kom ut i tre utgaver: den første i 1857, den andre i 1861 og den tredje ett år etter Baudelaires død i 1868.
Etter utgivelsen i 1857 ble Baudelaire saksøkt og dømt til bøter for seks av diktene i Ondskapens blomster, da disse ble ansett som sedelighetskrenkende. De seks diktene ble forbudt utgitt i Frankrike, et forbud som ikke ble hevet før i 1949.
Tilbakevendende tema i diktsamlingen er dekadanse og erotikk. Diktene er ofte dramatiske, og språket preges av brytningen mellom romantikk og symbolisme. Ondskapens blomster fikk stor betydning for den symbolistiske bevegelsen, og også på den modernistiske kunsten.
Daddy’s Child
Daddy's Child er et musikkalbum med Alex, utgitt i 1980. Albumet lå ti uker på VG-lista og endte med ellevteplass som beste plassering.
Stanislaw Sjtsjarbatsjenja
Stanislaw Sjtsjarbatsjenja (belarusisk: Станіслаў Шчарбачэня, russisk: Станислав Григорьевич Щербаченя - Stanislav Grigorjevitsj Sjtserbatsjenja født 5. mars 1985) er en belarusisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 7.
Raw Air 2019
Raw Air 2019 ble arrangert fra 8. til 17. mars 2019. Ryōyū Kobayashi og Maren Lundby vant konkurransen.
Martin Meier
Han representerte Sveits under Vinter-OL 2018 i Pyeongchang, hvor han ble nummer 14 i firer-bob.
South Park (sesong 6)
Dette er en oversikt over South Park-episoder i sesong 6:
Jared has Aides
Jared Fogle blir berømt etter å ha gått kraftig ned i vekt, men han pådrar seg byens vrede når han kunngjorde at han gikk ned i vekt fordi han hadde folk til å hjelp seg med å gå ned i vekt. Innbyggere i South Park mistolker dette som at Jared har AIDS. I mellomtiden forsøker de andre guttene å bruke Butters Stotch som talsmann for en kinesisk restaurant, slik at guttene kan tjene penger.
Asspen
Guttene, og deres foreldre, reiser på ferie til Aspen. Stan Marsh blir mot sin vilje dratt inn i en ski-konkurranse mot en stor bølle. I mellomtiden får foreldrene deres problemer på grunn av et timeshare-seminar som forsøker å få dem til å kjøpe leiligheter i området.
Freak Strike
Guttene kler Butters ut som et misfoster, slik at de kan vinne en premie på TV-programmet The Maury Povich Show. Men dette går ikke helt som planlagt, så Eric Cartman forsøker å kle seg seg som en tenåringsjente fullstendig ute av kontroll for å bli populær på TV-programmet.
Fun With Veal
Guttene forsøker å redde en kalv fra tortur og slakting.
The New Terrance and Phillip Movie Trailer
Guttene må følge med på en episode av det kjedelige TV-programmet «Fightin 'Round the World» med Russell Crowe i hovedrollen, fordi de ønsker å se en trailer for den nye Terrance and Phillip-filmen. Men de risikerer å gå glipp av traileren når søsteren Shelley sender guttene ut for å kjøpe tamponger til henne, og guttene forsøker for å finne en annen TV for å få med seg traileren.
Professor Chaos
Episode en av to. Butters begynner som super-skurk, og kaller seg for «Professor Chaos» for å forårsake problemer over hele byen. I mellomtiden holder Stan, Kyle og Cartman en konkurranse blant de ande barna for å fylle tomrommet som Kenny etterlot seg.
Simpsons Already Did It
Episode to av to. Butters, som Professor Chaos, oppdager at alle planene hans for å ødelegge verden allerede har blitt funnet på tidligere i TV-serien The Simpsons. I mellomtiden skaper Eric Cartman et spesielt miniatyr-samfunn i et akvarium.
Read Hot Catholic Love
Etter en rekke skandaler om seksuelle overgrep innenfor den katolske kirke, forsøker pastor Maxi å få til en reform. Men en rekke foreldre i South Park konverterer til ateisme. Eric Cartman vinner et veddemål mot Kyle om at han kan stappe mat opp i rumpen, og få avføring fra munnen.
Free Hat
Dette er episode 88 av TV-serien South Park. Denne episoden tar opp kampen mot restaurering av filmer, og den siste delen av episoden er en parodi på Raiders of the Lost Ark. Trey Parker og Matt Stone angrep Steven Spielberg og George Lucas igjen i 2008 som hevn for den elendige Indiana Jones og krystallhodeskallens rike.
Bebe's Boobs Destroy Society
Guttene ved barneskolen begynner å oppføre seg merkelig når Bebe begynner å utvikle bryster. Men en annen jente i klassen, Wendy Testaburger, får bryst-implantater slik at guttene skal mer legge merke til henne i stedet.
Child Abduction is Not Funny
Alle foreldrene i byen ansetter Tuong Lu Kim for å bygge en høy mur rundt hele South Park, for å beskytte barna deres mot kidnapping.
A Ladder to Heaven
Vennegjengen planlegger å bygge en stige til himmelen, for å snakke med Kenny McCormick. I mellomtiden drikker Eric Cartman ved et uhell Kennys aske, og blir derfor besatt av Kennys ånd.
The Return of the Fellowship of the Ring to the Two Towers
Vennegjengen forsøker å returnere en video til en video-butikk før sjette-klassingene stjeler videoen fra dem. Men denne filmen blir forvekslet med en porno-film.
The Biggest Douche in the Universe
Kokkens foreldre forsøker å utvise Kennys ånd fra kroppen til Eric Cartman.
My Future Self'n Me
Stan Marsh møter en fremmed mann som påstår å være Stan fra fremtiden som har reist tilbake i tid, etter et liv fylt med misbruk av narkotika og alkohol. I mellomtiden grunnlegger Eric Cartman hans egen virksomhet.
Red Sleigh Down
Dette er episode 96 av TV-serien South Park. Dette er den 5. juleepisoden. Tittelen er en parodi på Black Hawk Down. Kenny McCormick dukker opp igjen på slutten av episoden. Når han blir spurt hvor han har vært svarer han bare: "I was just standing over there."
Når Cartman ser at han ikke akkurat har vært snill gutt hele året, bestemmer han seg for å ta i skikkelig rett før jul. Etter å ha fått høre at de ikke feirer jul i Irak, reiser han sammen med Mr. Hankey, Kyle Broflovski og Stan Marsh til Nordpolen for å få Nissen til å spre juleglede der nede. Nissen drar, men blir skutt ned over Bagdad. Sammen med Mr. Hankey må guttene oppsøke Jesus, og sammen drar de for å redde Nissen fra terroristene, Jesus blir drept av en terrorist fra Irak. Samtidig prøver Jimmy Vulmer å synge The Twelve Days of Christmas.
Rickard Fröier
Rickard Fröier (født 31. august 1980) er en svensk tidligere skihopper som representerte IF Friska Viljor.
Han konkurrerte internasjonalt i årene 1996-2002. Han greide aldri å ta poeng i verdenscupen; hans beste plassering var 45.-plass i Trondheim 13. mars 1998. Fröier deltok i VM i 1997, 1999 og 2001, med 39.-plass (av 50 deltakere) i normalbakken i Lahtis i 2001 som beste individuelle plassering. Han ble svensk mester i stor bakke i 1996 og 1998.
Teen Wolf
Teen Wolf er en amerikansk fantasykomedie fra 1985, utgitt av Atlantic Releasing Corporation. Michael J. Fox spiller Scott Howard, en high school-elev som oppdager at hans familie har en uvanlig stamtavle når han blir transformert til en varulv. Filmen er regissert av Rod Daniel basert på et manus skrevet av Joseph Loeb III og Matthew Weisman. En oppfølger, Teen Wolf Too, kom ut i 1987.
Sammendrag
Scott Howard (spilt av Michael J. Fox) er en 17 år gammel ungdomsskole-elev som er lei av å bare være en helt gjennomsnittlig og vanlig ungdom. Han bor i en liten by i Nebraska, og spiller på "The Beavers" skolens basketball-lag. Han er hemmelig forelsket i Pamela Wells, som er kjæreste med Mick. Mick spiller for "The Dragons" motstandene til "The Beavers" og ofte mobber de Scott på basketball-banen. Scotts beste venn Boof er forelsket i ham, men han er fullstendig uvitende om hennes romantiske følelser.
Etter en rekke oppsiktsvekkende endringer som for eksempel langt hår som plutselig vokser voldsomt og hendene hans blir plutselig hårete, bestemmer Scott seg for å slutte på basketbatt-laget. Men treneren hans, Finstock, får ham til å ombestemme seg. Scott og en venn Stiles går til en fest, og Scott og Boof ender opp i et skap sammen. Men på grunn av de store forandringene med kroppen hans, klorer han opp ryggen til Boof. Når han kommer hjem gjennomgår Scott en merkelig forvandling, og oppdager at han er en varulv. Faren Harold avslører at han også er en varulv, men Harold håpte at Scott ikke ville arve forbannelsen hans.
Scott avslører sin hemmelighet for Stiles, som samtykker i å holde det hemmelig. Men når Scott blir stresset under en basketball-kamp, ​​blir han til en ulv og hjelper til med å vinne deres første kamp på tre år. Merchandises og utstyr med "Teen Wolf" som tema blr populært, og Pamela begynner endelig å legge merke til Scott. Etter at han får en rolle i en teater-gruppe ved siden av Pamela, og de har sex. Men senere forteller Pamela at hun fremdeleser er sammen med Mick, og ikke er interessert i Scott som kjæreste - til stor skuffelse for Scott. Faren Harold sier at Scott burde være seg selv, ikke ulven.
Scott inviterer Boof til en dans. Men bare hvis han går som seg selv, ikke varulven. Men Scott nekter og går som ulven. Boof er overhodet ikke imponert over dette. Hun kysser Scott, noe som forvandler ham tilbake til seg selv. Senere plager Mick ham til varulven kommer frem igjen, og han angriper Mick. Supporterne hans snur seg mot ham. Etterpå løper han inn i rektor Thorne, som truer med å utvise Scott fra skolen. Harold dukker opp og ber sønnen reise hjem. Han skremmer Thorne ved å knurre, og får rektoren til å tisse på seg selv. Scott ønsker å slutte å være ulven. Men han kommer tilbake til mesterskapet og bruker ulven for å vinne den siste basketball-kampen mot The Dragons. Etterpå løper han rett forbi Pamela, kysser Boof, og faren hans gir ham en klem.
Xavier University
Xavier University er navnet på flere utdanningsinstitusjoner:
Daniel Olbrychski
Daniel Marcel Olbrychski (født 27. februar 1945 i Łowicz, Polen) er en polsk skuespiller. Han har vært en av Polens mest populære og aktive skuespillere siden 1960-tallet, og har også spilt i internasjonale produksjoner, bl.a. Volker Schlöndorffs film Blikktrommen etter Grass' roman og den polsk-norske samproduksjonen Dagny hvor han portretterte den polske forfatteren Stanislaw Przybyszewski. Han er gift med den tyske skuespillerinnen Barbara Sukowa, og har en sønn.
Yeshiva University
Yeshiva University  er et privat, uavhengig jødisk universitet i New York i delstaten New York, USA. Det ble opprettet i 1886 som talmudskolen Etz Chaim Yeshiva. Fra 1897 het skolen Rabbi Isaac Elchanan Theological Seminary.
Lærestedet omfatter også Albert Einstein College of Medicine i The Bronx, New York, siden 1955. Ved siden av legeutdanning spesialiserer skolen seg på behandling av rusmiddelmisbruk, barnemedisin og psykiatri.
Undervisningen skjer etter moderate jødiske prinsipper – med religiøse studier uavhengig av de ikke-religiøse. Ved universitetet var det 5 998 studenter i 2006. Studiene gis opp til mastergradsnivå.
Benjamin Ferencz donerte 1 million dollar til Yeshiva University, til et senter som fikk navnet «Benjamin B. Ferencz Human Rights and Atrocity Prevention Clinic».
Gunnar Wiklund
Lars Gunnar Wiklund (født 17. august 1935 i Luleå, Norrbottens län (Norrbotten), død 29. september 1989 på Värmdö, folkbokført i Lysekil, Västra Götalands län (Bohuslän)), var en svensk slagersanger (bassbaryton).
Ved siden av sitt arbeid som bilmekaniker sang Wiklund i ulike lokale orkestre i Luleå. Han debuterte som 17-åring med orkesteret Swingers. Året etter spilte han inn sin første plate «Dä´ ä´ kärlek». I 1959 deltok han i folkeparkeneas artistforum, hvor han slo igjennom med Per-Martin Hambergs finstemte sang «Nu tändas åter ljusen i min lilla stad». Singlen solgte i mer enn 200,000 eksemplarer.
To forbilder merkes tydelig i det materialet som Wiklund anvendte: Den amerikanske countrysangeren Jim Reeves (hvis sanger han gjorde på svensk) og Perry Como. Wiklund hadde også suksess med sanger skrevet av eller forbundet med Hank Williams, Ray Charles, Johnny Mercer, Frank Sinatra og Michel Legrand. Gunnar Wiklund hadde totalt 37 sanger på Svensktoppen i årene 1962-1978. Blant hans største svensktoppshits kan nevnes «Merci Cheri», «Vandra vidare», «En serenad till dig», «Vi ska gå hand i hand» og «Kan jag hjälpa att jag älskar dig ännu».
Han turnerte flittig i folkeparkene, opptrådte på kroscener og spilte revy hos Hagge Geigert i Uddevalla og på Lisebergsteatern i Göteborg. Han deltok i Melodifestivalen fire ganger med seks ulike sanger.
På slutten av 1960-tallet fikk han økonomiske problemer, da det viste sag at hans agent hadde underslått penger og ikke ivaretok skatteinnbetalingene. På begynnelsen av 1970-tallet fikk Gunnar Wiklund problemer med helsen: Han ble senere rammet av kreft og døde 54 år gammel. Wiklund ligger begravet på Skogskyrkogården i Stockholm (Kv. 36 – minneslund).
Diskografi i utvalg
Studioalbum
Tanystoma
Tanystoma er en slekt av billene i delgruppen (underfamilien) Platyninae i familiegruppen løpebiller.
Utseende
Middelsstore (10-15 millimeter), avlange, litt flate, blanke, gulbrunlige løpebiller. Hode, pronotum og dekkvinger er rundede.
Levevis
Artene lever helst på åpne gressmarker.
Xavier University (Cincinnati)
Xavier University  er et privat katolsk universitet i Cincinnati i delstaten Ohio, USA. Det ble opprettet i 1831 av jesuittordenen.
Tanystoma
Utbredelse
Slekten er utbredt langs vestkysten av Nord-Amerika fra Oregon i nord til Baja California i sør.
Xavier University (Cincinnati)
Ved universitetet var det 6,666 studenter og 601 vitenskapelig ansatte i 2006, med skolepenger som utgjorde US$ 23,800. Studiene gis opp til doktorgradsnivå.
Segeberg
Segeberg er et administrativt distrikt (Kreis) i den tyske delstaten Schleswig-Holstein. Segeberg ligger mellom byene Hamburg, Lübeck og Neumünster, og har Bad Segeberg som adminstrasjonssentrum. Segeberg er en del av Metropolregion Hamburg.
Administrativ inndeling
Distriktet er inndelt i 95 kommuner (Gemeinde). 88 kommuner er administrativt underordnet et av 8 amt, mens 7 kommuner og byer er såkalt amtsfrie og står direkte under distriktet.
Amter med tilhørende kommuner
Kurland Fotballklubb
Kurland Fotballklubb (stiftet 26. september 1978) er en fotballklubb på Kurland i Lørenskog kommune i Akershus. Klubben har per 2008 ca. 430 medlemmer, fordelt på 12 guttelag og 8 jentelag. Damelaget til Kurland spiller i 2. divisjon, mens herrelaget spiller i lokal 5. divisjon.
Kurland har egen kunstgressbane med undervarme, som ble åpnet 15. oktober 2006. Ved banen ligger klubbhuset, som ble innviet 19. juni 1999.
Lou Ferrigno
Louis «Lou» Jude Ferrigno (født 9. november 1951) er en amerikansk bodybuilder og skuespiller best kjent for sin rolle som Marvelfiguren Hulk i tv-serien The Incredible Hulk fra 1978 til 1982, samt en rekke oppfølgere til denne.
Skuespillerkarriere
Han la på stemmen i filmen The Incredible Hulk i 2008, og hadde dessuten en mindre rolle som sikkershetsvakt i filmen. I 2012 hadde Ferrigno igjen stemmen til Hulken i The Avengers. Han fikk deretter fornyet kontrakten som Hulkens stemme da oppfølgeren The Avengers: Age of Ultron skulle spilles inn. Fra 2000 til 2007 spilte Ferrigno seg selv i komedieserien King of Queens, som hovedpersonen Doug Heffernans nabo.
Hørselsskade
Like etter fødselen fikk Ferrigno flere øreinfeksjoner som skadet hørselen hans. Han mistet mellom 75 og 80 prosent av hørselen, og har brukt høreapparat siden han var fem år gammel. Ferrigno har uttalt at hørselstapet var medvirkende til at han allerede som liten gutt utviklet en sterk målbevissthet.
Indre øre
Det indre øret hos pattedyr muliggjør hørsel og bidrar til balansesansen. Det består av labyrinten og sneglehuset.
Sneglehuset
I sneglehuset sitter et stort antall nerveceller som er følsomme for vibrasjoner. Disse registrerer lydbølgene og oversetter dem til nervesignaler.
Sneglehuset fungerer som en frekvensanalysator, og det utfører en slags biologisk fourieranalyse. Lydbølgen er ofte en kompleks bølgeform, men kan ved hjelp av sneglehusets struktur splittes i flere smalere frekvensbånd. Dette skjer ved at basilarmembranen inne i sneglehuset i utstrakt grad er bredere og tynnere i den ene enden, og blir suksessivt stivere, samt smalere i bredden. Den delen av membranen som er nærmest inngangen (det ovale vindu), er i resonans med de høyeste lydfrekvensene (cirka 20 000 Hz) og vil da vibrere slik at nervecellene der stimuleres og sender signal mot hjernen. Dess lavere frekvensen er, dess lengre inn i sneglehuset skjer resonansen og stimuleringen.
Labyrinten
Labyrintens signaler muliggjør, sammen med synssansen og leddsansen, at vi kan holde balansen og oppfatte endringer i bevegelsesretning. Labyrinten har tre bueganger som står loddrett på hverandre. I hver bue er det væske og sanseceller som måler væskestrømningene. Ut fra disse målingene trekker hjernen konklusjoner om hodets bevegelser - nærmere bestemt rotasjonsakselerasjonen i buegangenes tre plan.
Tyngdekraften og andre lineære akselerasjoners størrelse og retning kan hjernen trekke konklusjoner om på grunnlag av nervesignaler fra veggene i hulrommene ved inngangen til labyrinten. Over disse nervecellene ligger det otolitter, sandkorn av kalsiumkarbonat som presser på nervecellene under akselerasjon.
Kolostomi
Kolostomi er en kunstig åpning fra tykktarmen. Den vanligste årsaken til at noen får anlagt kolostomi, er kreft i endetarmen eller i de nedre delene av tykktarmen. Medfødte misdanninger, divertikler på tykktarmen, ulykker, stråleskader og fistler kan også gjøre det nødvendig med en kolostomi.
Lagene i tykktarmen syes fast i et hull i huden foran på magen, vanligvis like nedenfor beltehøyde. Avføringen kommer da ut og samles i en spesiell plastpose, «kolostomipose». Denne posen festes med en plate med hull i som limes på huden og på siden av plastposen. Posen har en egen ventil for å slippe ut tarmluft. Pasientene får utstyret på blå resept som sikrer at det ikke blir en stor økonomisk utgift.
Tentakel
En tentakel er et avlangt, fleksibelt organ som finnes hos noen dyr, spesielt virvelløse dyr. Ordet brukes også om hårene på bladene til noen kjøttetende planter. Vanligvis brukes tentakler til å spise, føle og gripe med.
Høyhastighetsbane i Australia
Høyhastighetsbane i Australia er planleggingen av et høyhastighetsbanesystem i Australia.
Australia er et land uten høyhastighetstog (200 km / t eller høyere). Siden 1980-tallet har de ulike forslagene vært gjort, men uten å lykkes. I dag holderden raskeste jernbanen en fart på 160 km / t, som først ble oppnådd tidlig på 1980-tallet.
A Mail Order Hypnotist
A Mail Order Hypnotist er en amerikansk stumfilm, fra 1912.
Handling
Mary Johnson er attraksjonens sentrum blant bøndenes sønner, og blir spesielt ettertraktet av Jim Hudson og Lucius Miller. En dag leser Jim en annonse om et Korrespondansekurs, som kan garanterer å lære folk hypnose i løpet av bare tretti leksjoner. Jim forestiller seg at dette kan gi ham den ekstra fordelen han trenger, fremfor Lucius. Han begynner å spare penger, for å få råd til å betale for dette kurset.
I mellomtiden taper han jevnt og trutt terreng rundt Mary, samtidig som Lucius blir mer og mer populær. Endelig har Jim penger nok til å kjøpe kurset i hypnose. Etter hvert som han føler at han mestrer faget, begynner han å bruke sin nyvunne makt over alle han kommer i kontakt med. Men når han endelig forsøker å hypnotisere Mary, synes konkurrenten hans Lucius, at det er på tide å blande seg inn.
Adam Trupish
Adam Trupish (født 8. februar 1979) er en canadisk bokser.
Han representerte Canada i Sommer-OL 2004 i Athen, der han ble utslått i første runde.
Fabio Badraun
Fabio Badraun (født 4. oktober 1987) er en sveitsisk bobkjører.
Han representerte Sveits under Vinter-OL 2018 i Pyeongchang, hvor han ble nummer 14 i firer-bob.
Under Vinter-OL 2022 i Beijing, ble han nummer 24 i firer-bob.
Kvelerfiken
Kvelerfiken er ingen egen art men en gruppe i fikenslekten som har en likhet i voksemåte.
De begynner som epifytter når ett frø havner oppe i et tre (f.eks. med avføring fra fugler). Denne lever til å begynne med på regnvann samtidig som den sender ned lange røtter mot bakken. Når den til slutt når bakken (eller en samling med planterester) begynner den å sende opp næring, planten vokser fortere og sender ned flere røtter.
Eksempel på kvelerfiken
Feigen
Always (Alex-album)
Always er et musikkalbum med Alex, utgitt i 1983. Albumet lå syv uker på VG-lista og endte med syvendeplass som beste plassering.
"I Love Warszawa" ble fremført under Spellemannprisen.
EM i roing 1947
EM i roing 1947 (europamesterskapet i roing) ble arrangert i Luzern i Sveits i 1947.
Making an American Citizen
Making an American Citizen er en amerikansk stumfilm fra 1912 regissert av Alice Guy-Blaché.
Jenna Jameson
Jenna Jameson (født Jenna Marie Massoli; 9. april 1974 i Las Vegas, Nevada) er en amerikansk tidligere pornoaktør.
Biografi
I løpet av ett år vant hun flere utmerkelser; AVN Best New Starlet (1996), XRCO Starlet of the Year og FOXE Video Vixen Award.
The Mail Order Wife
The Mail Order Wife er en amerikansk stumfilm, fra 1912.
Jenna Jameson
Biografi
Siden har hun hatt flere roller i ordinære spillefilmer, blant annet Private Parts av Howard Stern i 1997. Hun bidro med stemmen til pornoaktøren Candy Suxxx i det populære videospillet Grand Theft Auto: Vice City i 2002. Hun spilte en av hovedrollene i filmen Zombie Strippers, som hadde premiere i 2008.
The Mail Order Wife
Handling
John Whites kjæreste, May Webster, nekter å gifte seg med ham - samtidig som hennes gamle far trenger henne. John reiser deretter vestover, for å arbeide ved en gård. Der blir han snart partner med Bob Strong, som eier en annen ranch i området. Bob foreslår at de burde skaffe en tjenestepike til eiendommen deres, til tross for at John er negativ til dette.
Men May Webster svarer på denne annonsen, og korrespondanse begynner mellom henne og Bob. Men når den unge kvinnen dukker opp, møter hun sin gamle kjæreste: John. Den gamle kjærligheten våkner snart mellom dem igjen, og Bob blir til slutt tvunget mer og mer ut på sidelinjen.
Samtrafikk
Samtrafikk (engelsk: Interconnection) er teleselskapenes trafikk seg imellom, og er nødvendig for at telekunder skal kunne ringe til kunder hos andre teleleverandører. Samtrafikk betegner normalt teletrafikk mellom nett, f.eks mellom Telenors og BaneTeles nett i Norge. I land som praktiserer adgang til mobilnett for konkurrerende videreselger eller virtuell operatør, vil samtrafikk også omfatte trafikk mellom teleselskaper i samme nett.
I noen land er prisene på samtrafikken regulert, i andre land tillates det at prisene settes gjennom kommersiell forhandling og kan variere mellom de ulike teleselskapene i grossistmarkedet for samtrafikk. Ofte må teleselskap med sterk markedsposisjon tilby samtrafikk til enten kostnadsorienterte grossistpriser («kost-pluss»), eller til grossistpriser tilsvarende sluttbrukerpris minus normalavkastning («pris-minus»).
Samtrafikk er en helt nødvendig forutsetning for konkurranse i telemarkedet – uten samtrafikk vil ikke kunder hos ulike teleselskap kunne kommunisere. Det er derfor i de fleste teleselskaps interesse å forhandle fram avtaler om samtrafikk, fordi tjenestene fra et nettverksøkonomisk perspektiv blir verdiløse uten samtrafikk. Uten samtrafikk ville kundene samlet seg rundt en teleleverandør. EU har vært en pådriver for regulert, lovpålagt plikt til å oppnå samtrafikk. I USA var det fra 1990-tallet ikke pålagt samtrafikk, og mange abonnenter hadde store problemer med å ringe mellom delstater. De er en utbredt oppfatning at dette på mobilområdet var en av årsakene til at dette markedet utviklet seg langsommere i USA enn Europa.
Typer av samtrafikk
Det er tre typer av betalt samtrafikk mellom teleselskaper i samme eller ulike telenett, og som prisreguleres i mange land:
Det grensesnittet hvor signalet for tale eller data overføres fra et teleselskap og over til et annet, kalles samtrafikkpunktet. Siden man generelt kan anta at to teleselskaper sender like mye trafikk til hverandre i begge retninger (hvert selskap har like mye inngående som utgående trafikk), har det av praktiske årsaker blitt vanlig å oppkreve betaling bare ved terminering, og ikke ved originering. Det er også mulig å fjerne samtrafikkbetalingen fullstendig, og la hvert teleselskap ta betalt for tellerskritt fra sine kunder med trafikkstrømmene som en innbakt kostnad – såkalt «Bill-and-keep»-regulering.
Regulering av samtrafikk
Hvert teleselskap har et reelt monopol på samtrafikken i sitt nett eller sin kundegruppe, fordi kunden til enhver tid bare kan sende eller motta signalene hos sin leverandør. Derfor er samtrafikk et område av telereguleringen hvor normalt alle tilbyderne blir regulert, uavhengig av deres størrelse.
De fleste land i verden regulerer i dag adgangen til samtrafikk, fordi dette er en forutsetning for at telenettene skal ha praktisk verdi for brukerne. Derimot er ikke prisene på samtrafikk regulert i alle land. I den pågående revisjonen av telereguleringen i EU er det under forberedelse et direktiv som gir anbefalinger om like termineringspriser mellom tilbyderne i mobilmarkedet, med anbefalte regler for hvor raskt ulike priser gradvis skal trappes ned. Dessuten ønsker EU-kommisjonen at teleoperatørene i Europa skal ha mest mulig like samtrafikkpriser også på tvers av land:
I mange EU-land, og i Norge, tas det betalt for samtrafikk mellom teleselskapene, og det er regulert retningslinjer for i hvilken grad selskapene kan ta ulike samtrafikkpriser. Målet er bærekraftig konkurranse med like samtrafikkpriser hvor ingen «subsidieres» av sine konkurrenter – i Norge ble derfor tilbydernes samtrafikkpriser for fasttelefoni harmonisert fra 2006, mens samtrafikkprisene for mobiltelefoni skal harmoniseres skrittvis og fullføres etter 2010.
Svømming under samveldelekene 2010
Svømming under de britiske samveldeleker 2010. Svømming var en av flere sporter under de nittende samveldelekene som ble arrangert i Delhi i India i perioden 3. til 14. oktober 2010. Det var nittende gangen som svømming var med på programmet i Samveldelekene. I lekene i 2010 ble det konkurrert i førtifire øvelser i svømming, tjueto for menn og tjueto for kvinner. Australia ble beste nasjon med tjueto gullmedaljer foran England og Sør-Afrika med sju hver.
Vadzim Ljalin
Vadzim Mikalajevitsj Ljalin (belarusisk: Вадзім Мікалаевіч Лялін, russisk: Вадим Николаевич Лялин – Vadim Nikolajevitsj Ljalin; født 15. november 1982) er en belarusisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 7.
Kornhamnstorg
Kornhamnstorg er et trekantet torg i Gamla stan i Stockholm. Torget begrenses i sør av Munkbroleden, i nordvest av Cerberus-kvartalet og Charon-kvartalet samt i nordøst av Typhon-kvartalet og Deucalion-kvartalet. Torget måler cirka 140 x 90 x 90 meter.
Historikk
Kornhamnstorg (Kornhamps torget 1651) ble trolig anlagt i forbindelse med 1620-tallets regulering av byens vestre kvartaler etter storbrannen i Stockholm 1625. Gjennom hele århundret ble torget kalt for Åkaretorget, troligvis fordi det var en oppstillingsplass for åkarnas (vognmennenes) vogner. Det nåværende navnet veksler lenge med Kornhamn som benevnelse såvel på torget som selve havneplassen. Midt på torget står statuen Bågspännaren av Christian Eriksson, oppført i 1916. Den ble reist til minne om Engelbrekt Engelbrektssons frihetskamp.
Mancot
Mancot er en landsby i det sørøstlige Flintshire, Wales. Mancot hadde en befolkning på 3 462 i 2001. I 1849 var befolkningen i landsbyen 282.
Stedsnavnet Mancot antas å bety "ydmyk bolig", med tidligste registrerte referanse til landsbyen i slutten av det 13. århundret.
Landsbyen ligger nær grensa mellom Wales og England.
Sadat Tebazaalwa
Sadat Tebazaalwa (født 23. oktober 1985) er en ugandisk bokser.
Han representerte Uganda under Sommer-OL 2004 i Athen, der han ble utslått i første runde.
Fylkesvei 376 (andre betydninger)
I Norge finnes fylkesvei 376 i de følgende fylkene:
Man’s Genesis
Man's Genesis er en amerikansk stumfilm fra 1912 regissert av D. W. Griffith.
Poeciloxestia
Poeciloxestia er en slekt av biller som tilhører den artsrike underfamilien Cerambycinae i familien trebukker (Cerambycidae).
Levevis
Larvene lever i ved.
Utbredelse
Slekten er vidt utbredt i Mellom- og Sør-Amerika.
Aliaksandr Kazubouski
Aliaksandr Kazubouski (født 20. desember 1981) er en belarusisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 7.
Smørstabbtindan
Smørstabbtindan er en fjellrygg i Jotunheimen i Lom i Innlandet. Tindene ligger rundt isbreen Smørstabbreen. Den høyeste toppen er Storebjørn på 2 222 meter over havet.
Buick Riviera
Modellen Buick Riviera GS, som ble produsert fra 1965 til 1975, regnes som en av de klassiske «muskelbilene».
Buick tok igjen navnet Riviera i bruk da de på Shanghai Motor Show i 2006 viste frem en konseptbil kalt 2007 Riviera.
Ellis Chibuye
Ellis Chibuye (født 14. januar 1980) er en zambisk bokser.
Han representerte Zambia under Sommer-OL 2004 i Athen, der han ble utslått i første runde.
Liste over Preussens ministerpresidenter
Dette er en oversikt over Preussens ministerpresidenter fra embetet ble innstiftet i 1848 og fram til den siste måtte avgå i 1945. Se også Tysklands kanslere.
Fristaten Preussen 1918–1947
Preussen ble i 1933 fratatt all autonomi og sluttet i realiteten å fungere som egen stat. Den avsatte sosialdemokratiske statsministeren Otto Braun dro i eksil til Sveits.
Fylkesvei 382 (andre betydninger)
I Norge finnes fylkesvei 382 i de følgende fylkene:
Operasjon Black Moon
Filmen ble ingen publikum-suksess, og fikk lunken mottakelse av anmelderne.
Om filmen
Filmen ble ingen stor suksess i USA, hvor den kun innbrakte $6,6 millioner.
Den har fått 36 % på Rotten Tomatoes. Den amerikanske filmkritikeren Leonard Maltin gav den BOMB, som er hans laveste karakter.
Aftenposten skrev blant annet: «En riktig fornøyelig liten film hvor manusforfatter John Carpenter har overlatt regiansvaret til en like effektiv herre». Dagbladet gav den terningkast tre.
Handlingsreferat
Sam Quint er en tidligere tyv som blir ansatt av FBI for å stjele en datadisk som inneholder inkriminerende beviser mot "The Lucky Dollar Corporation" i Las Vegas. Etter å ha stjålet disken forfølges Quint av Marvin Ringer, en annen tidligere tyv og bekjent som nå arbeider for selskapet i Las Vegas. Samtidig testes det en ny bil, en prototype kalt Black Moon, som kan komme opp i hastigheter på 523 km i timen, og vann kan fungere som bilens drivstoff. Test-sjåfør er Earl Windom som tilfeldigvis møter Quint ved en bensinstasjon, hvor Quint skjuler datadisken i en støtfanger på Black Moon. Windom får Black Moon til Los Angeles, og Quint, som fremdeles blir forfulgt av Ringer og hans håndlangere, følger etter Windom og hans team dit.
I Los Angeles får Quint et møte med FBI-agent Johnson, og Quint krever dobbelt lønn og et nytt pass under en annen identitet. Samtidig forsøker Windom å forhandle frem en avtale om å selge prototypen til en bil-produsent. Før Quint kan ta disken, stjeler noen bil-tyver, ledet av Nina, alle bilene på parkeringsplassen - inkludert Black Moon. Agent Johnson fra FBI sier at Quint må få disken i løpet av tre dager, ellers vil myndighetene sin sak mot The Lucky Dollar bli avvist i en rettssak.
Quint kontakter Windom og teamet hans, og ber om hjelp for å få bilen tilbake. Men de nekter, og insisterer på at de først går til politiet. Ed Ryland leder gjengen som Nina er en del av, og kjefter på henne for å ha stjålet Black Moon som han umulig kan selge videre, fordi den er alt for spesiell og unik. Om kvelden møtes Quint og Nina ved en nattklubb, og de har sex. Dagen etter blir Nina innkalt av Ryland som viser henne en film av Quint og Nina som har sex. Han kaller henne en forræder og låser henne inne, og planlegger å ta hånd om henne senere. Quint må deretter bryte seg inn hos Ryland og gjengen hans for å hjelpe løs Nina, og få tak i den spesielle bilen hvor han har gjemt disken som FBI er interessert i.
Man’s Lust for Gold
Man's Lust for Gold er en amerikansk stumfilm fra 1912 regissert av D. W. Griffith.
Ma Yuan (Han-dynastiet)
Mǎ Yuán (tradisjonell kinesisk: 馬援; forenklet kinesisk: 马援; vietnamesisk: Mã Viện; født 14 f.Kr, Xingping, Shǎnxī, død 49) var en general for det kinesiske Han-dynastiet kjent for sine felttog mot vietnamesiske opprørere, Wulin-stammene i dagens Guizhou og Nordvest-Hunan og qiangene i vest. Han ble en berømt general ikke bare på grunn av sine militære bedrifter, men også på grunn av respekten han hadde for sine venner og underordnede.
Ma Teng og Ma Chao fra de tre rikers tid var hans etterkommere.
Walker County
Walker County er navnet på tre fylker i USA:
Roxburgh Castle
Roxburgh Castle er festning i nærheten av dagens Roxburgh i grenseområdene mellom Skottland og England.
Beskrivelse
Stedet var først kjent som Marchidun og nevnes i kildene som oppholdsstedet til jarlen av Northumberland i 1107. Etter festningen ble reist av kong David I av Skottland fikk den sitt nåværende navn og ble oppholdsstedet for de skotske kongene i de neste to hundre år.
Dagens plassering gir ikke noe godt inntrykk av festningens posisjon ettersom elven Tweed har flyttet seg nordover. Opprinnelig gikk elvene Tweed og Teviot sammen rundt festningen og skapte en befestning på en «øy» med vollgrav på tre kanter, og dermed vanskelig å erobre.
Strid mellom England og Skottland
Spesielt under den skotske uavhengighetskrig ble festningen av stor betydning. I 1296 ble den erobret av kong Edvard I av England. Den ble erobret, tapt og gjenerobret gjentatte ganger mellom England og Skottland inntil den i 1460 forble engelsk i de neste hundre år, men fra 1124 og til den endelig ble ødelagt i 1550 hadde den var kontinuerlig okkupert av den ene eller den andre siden.
I 1174 var den overgitt til England etter at kong Vilhelm I av Skottland ble tatt til fange ved Alnwick, og festningen var ofte i engelske hender siden den gangen. Skottene gjorde mange forsøk på å gjenerobre festningen:
I 1314 ble den stormet av den berømte James Douglas, også kjent som «den svarte Douglas».
I 1356 gjorde Svarte Douglas' nevø, William, 1. jarl av Douglas, et mislykket forsøk på å angripe festningen direkte. I 1385 gjorde Williams sønn og arving, James, 2. jarl av Douglas, sammen med Archibald den grimme Douglas, den senere 3. jarl av Douglas et forsøk på å erobre Roxburgh Castle etter å ha brent de engelske landområdene fra Newcastle til Berwick, og herjet Wark Castle, men de oppga beleiringen da hertugen av Lancaster kom marsjerende nordover med en svær hær.
I 1460 ble kong Jakob II av Skottland drept mens hans hær bombet festningen. Det var hans egen kanon som ved et uhell eksploderte. Beleiring av festningen fortsatte etter kongens død av George Douglas, 4. jarl av Angus, også kalt «Den røde Douglas». Kongens hustru, dronning Maria av Guelders, som sørget tungt over sin døde ektemann, lot festningen bli revet etter at den ble endelig var blitt erobret.
I 1545, i løpet av herjingene i årene 1544 til 1551, kalt «Rough Wooing» av Walter Scott, bygget engelskmennene en rektangulær festning på det samme stedet på oppfordring av jarlen av Hertford. Den nye festningen ble ødelagt i 1550 i henhold til vilkårene i Boulogne-traktaten.
William McMaster Murdoch
Liv og karriere
Han var født i Dalbeattie i Dumfries og Galloway i Skottland. Han var sønn av kaptein Samuel Murdoch og Jane Muirhead og var den fjerde sønnen i en søskenflokk på syv. Murdoch-familien hadde fungert som sjøfolk i flere generasjoner - både faren og bestefaren var kapteiner tidlig på 1900-tallet. Til tross for dette, var William den eneste sønnen som gjorde karriere på sjøen.
Murdoch utdannet seg først ved the old Dalbeattie Primary School som lå i High Street, deretter ved High School i Alpine Street, hvor han var elev helt til han ble ferdigutdannet i 1887. Han ble husket som en intelligent og hardt arbeidene elev. Etter skolen ble sjømann. Han begynte å jobbe for William Joyce & Coy, i Liverpool, men etter fire år (og fire jomfruturer) var han så bestemt på å bli høyere gradert at han klarte å passere andrestyrmannsgraderingen på første forsøk.
Etter å ha vært ombord på skipet Charles Cosworth fikk han den erfaringen han trengte for å få suksess. Han var førstestyrmann ombord på skipet «Saint Cuthbert» fra mai 1895 til det sank under en orkan utenfor Uruguay i 1897. Fra 1897 til 1899 var han førstestyrmann ombord på J.Joyce & Co.
Fra 1900 til 1912 ble Murdoch sakte, men sikkert gradert fra andrestyrmann til førstestyrmann på White Star Lines skip: «Medic» (1900, alene med Charles H. Lightholler (Titanics andrestyrmann), «Runic» (1901–1903), «Arabic» (1903), «Celtic» (1904), «Germanic» (1904), «Oceanic» (1905), «Cedric» (1906), «Adriatic» (1907–1911) og «Olympic» (1911–1912).
I 1903 møtte han den 29 år gammel newzealandske lærerinnen Ada Florence Banks. Det var kjærlighet ved første blikk, og de giftet seg 2. september 1907 i St Deny's Church i Southampton. I 1903 ble han endelig andrestyrmann i det nye skipet «Arabic». Hans kalde hode, kjappe tankegang og hans gode dømmekraft forhindret en ulykke da et skip plutselig kom ut fra mørket, rett foran «Arabic». Det var Murdoch som forhindret ulykken. Det største steget på Murdochs karriere begynte i mai 1911, da han arbeidet på RMS «Olympic». For å slå ut konkurrenten Cunard Lines trengte White Star Line et luksuriøst og stort skip samt et godt mannskap; faktisk det beste som White Star Line kunne finne. Dette besto blant annet av: kaptein Edward J. Smith, overstyrmann Henry Tingle Wilde, førstestyrmann William McMaster Murdoch og overpurser Henry W. McElroy. «Olympic»s jomfrutur fant sted den 14. juni 1911. Den 20. september 1911 kolliderte Olympic med skipet HMS «Hawke». «Olympic» ble fraktet til Belfast i Irland for å bli reparert, noe som tok seks uker. Murdoch returnerte til skipet sitt 11. desember 1911. Da han kom tilbake til Southampton, fikk han greie på at han skulle bli overstyrmann på det nye skipet RMS «Titanic».
RMS «Titanic»
39 år gamle Murdoch hadde tross alt 16 års erfaring på sjøen. Så det var ikke rart at akkurat han ble valgt som Titanics overstyrmann. Han hadde klatret gjennom gradene, men akkurat i siste øyeblikk fikk kaptein Smith satt Henry Tingle Wilde som overstyrmann, så Murdoch ble degradert til førstestyrmann og Lightholler til andrestyrmann, mens David Blair skulle vente til etter jomfruturen. De andre offiserene ble uforflyttet.